Yhteistä passitusta käsittelevän EY-EFTA-sekakomitean päätös N:o 2/97, tehty 23 päivänä heinäkuuta 1997, yhteistä passitusta koskevan 20 päivänä toukokuuta 1987 tehdyn yleissopimuksen liitteiden I ja II muuttamisesta



Virallinen lehti nro L 238 , 29/08/1997 s. 0027 - 0029



YHTEISTÄ PASSITUSTA KÄSITTELEVÄN EY-EFTA-SEKAKOMITEAN PÄÄTÖS N:o 2/97, tehty 23 päivänä heinäkuuta 1997, yhteistä passitusta koskevan 20 päivänä toukokuuta 1987 tehdyn yleissopimuksen liitteiden I ja II muuttamisesta (97/584/EY) SEKAKOMITEA, joka ottaa huomioon yhteistä passitusta koskevan 20 päivänä toukokuuta 1987 tehdyn yleissopimuksen (1) ja erityisesti sen 15 artiklan 3 kohdan a alakohdan, sekä katsoo, että yhteisessä passitusmenettelyssä esiintyy jatkuvasti petollisia toimia, ja tämän ongelman vuoksi on tarpeen ottaa käyttöön määräyksiä sitovista matkareiteistä tiettyjen petoksille alttiiden tavaroiden osalta; on tarpeen vahvistaa yleisvakuuden käyttöjärjestelmää; vaikuttaa hyödylliseltä korottaa yleisvakuutta suuremman osuuden perimiseksi tulleista, jos petollisia toimia esiintyy paljon, kuitenkin määräämällä mahdollisuudesta myöntää poikkeuksia tietyt perusteet täyttäville toimijoille; näitä perusteita olisi kuitenkin mukautettava siirtymäkauden aikana uusissa sopimusmaissa sijaitsevien toimijoiden osalta; selvyyden vuoksi liitteessä II olevaa 34 a ja 34 b artiklaa on muutettava; olisi lisättävä 34 c artikla edellä mainitun 34 b artiklan soveltamista koskevien yksityiskohtaisten sääntöjen kuvaamiseksi; on tarpeen mukauttaa liitteessä II olevien 41 ja 45 a artiklan vastaavat määräykset, ja edellä mainitun yleisvakuuden korottamisen vuoksi ei ole mahdollista pitää voimassa päätöstä N:o 2/94 (2), sellaisena kuin se on muutettuna päätöksellä N:o 3/95 (3), jonka sekakomitea on antanut liitteessä II olevan 34 b artiklan 2 kohdan mukaisesti ja jossa se toteaa, että T1-passitusjärjestelmä lisää petosriskiä tiettyjen tavaroiden osalta, ON PÄÄTTÄNYT SEURAAVAA: 1 artikla Muutetaan yleissopimuksen liite I seuraavasti: 1. Lisätään 13 artiklaan seuraavat kohdat: "1.a. Kun sovelletaan liitteessä II olevan 34 b artiklan määräyksiä tai kun tulliviranomaiset pitävät sitä tarpeellisena, voi lähtötoimipaikka vahvistaa kyseisille tavaroille matkareitin. Sen maan tulliviranomaiset, jossa tavarat sijaitsevat vahvistetun matkareitin kuluessa, saavat muuttaa matkareittiä ainoastaan passituksesta vastaavan pyynnöstä. Tulliviranomaiset merkitsevät asiaa koskevat maininnat T1-asiakirjaan ja ilmoittavat tästä viipymättä lähtötoimipaikan tulliviranomaisille. 1.b. Pakottavista syistä liikenteenharjoittaja voi poiketa vahvistetusta matkareitistä. Tavarat ja T1-asiakirja on esitettävä välittömästi sen maan tulliviranomaisille, joka on lähinnä tavaroiden sijaintipaikkaa. Tulliviranomaiset ilmoittavat viipymättä lähtötoimipaikkaan matkareitin muuttumisesta ja merkitsevät asiaa koskevat maininnat T1-asiakirjaan." 2. Korvataan 26 ja 27 artikla seuraavasti: "26 artikla 1. Yleisvakuus annetaan vakuustoimipaikassa. 2. Yleisvakuutta saavat käyttää ainoastaan henkilöt, jotka - ovat sijoittautuneet maahan, jossa vakuus annetaan - ovat käyttäneet säännöllisesti passituksesta vastaavana tai lähettäjänä yhteistä passitusmenettelyä kuuden edeltävän kuukauden aikana tai joiden taloudellisen tilanteen tulliviranomaiset tietävät olevan kunnossa ja mahdollistavan sitoumusten täyttämisen, ja jotka - eivät ole syyllistyneet tulli- eikä verolainsäädännön vakavaan tai jatkuvaan rikkomiseen. 3. Vakuustoimipaikka määrittää vakuuden määrän, hyväksyy vakuussitoumuksen ja antaa ennakkoluvan, jolla passituksesta vastaava voi, vakuuden rajoissa, suorittaa kaikki T1-toiminnot mistä lähtöpaikasta tahansa. 4. Jokaiselle ennakkoluvan saaneelle annetaan kyseisen maan toimivaltaisten viranomaisten vahvistamin edellytyksin yksi tai useampia vakuustodistuksia, jotka on laadittu liitteessä II esitetyn mallin mukaiselle lomakkeelle. 5. Jokaisessa T1-ilmoituksessa on viitattava vakuustodistukseen. 27 artikla Vakuustoimipaikka peruuttaa yleisvakuuden käyttöä varten annetun ennakkoluvan, jos ne edellytykset, joilla lupa annettiin, eivät enää täyty." 2 artikla Muutetaan yleissopimuksen liite II seuraavasti: 1. Yleissopimuksen 34 a ja 34 b artikla sekä näiden artiklojen otsikot korvataan seuraavasti: "Yleisvakuuden määrä 34 a artikla Sen estämättä, mitä 34 b artiklassa määrätään, yleisvakuuden taso määritetään seuraavien yksityiskohtaisten määräysten mukaisesti: 1. Yleisvakuuden määräksi on vahvistettu 100 prosenttia kannettavista tulleista ja muista maksuista, mutta kuitenkin vähintään 7 000 ecua 4 kohdan yksityiskohtaisten määräysten mukaisesti, 2 kohdassa tarkoitettuja tapauksia lukuun ottamatta. 2. Tulliviranomaisilla on mahdollisuus vahvistaa yleisvakuuden määräksi vähintään 30 prosenttia kannettavista tulleista ja muista maksuista, mutta kuitenkin vähintään 7 000 ecua 4 kohdan yksityiskohtaisten määräysten mukaisesti, jos - toimija on kahden vuoden aikana suorittanut säännöllisesti yhteistä passitusta koskevia toimia yleisvakuusjärjestelmän mukaisesti - jos hän ei ole tänä aikana jättänyt velvoitteitaan täyttämättä - jos tavarat eivät esiinny yleissopimuksen liitteessä II olevan liitteen VIII luettelossa. 3. Edellä 2 kohdassa määrättyä poikkeusta ei sovelleta, jos kyseisessä kohdassa tarkoitetut edellytykset eivät enää täyty. 4. Vakuustoimipaikka tekee yhtä viikkoa koskevan laskelman - tehdyistä lähetyksistä - maksettavista tulleista ja muista maksuista siinä maassa, jossa vakuustoimipaikka sijaitsee, sovellettavien kaikkein korkeimpien maksujen perusteella Tällainen laskelma tehdään asianomaisen osapuolen kuluneen vuoden aikana kuljetettuja tavaroita koskevien kauppa- ja kirjanpitoasiakirjojen perusteella, ja saatu määrä jaetaan tämän jälkeen luvulla 52. Kun yleisvakuuden käyttöä haetaan, vakuustoimipaikka tekee yhdessä asianomaisen osapuolen kanssa laskelman annetun määräajan aikana kuljetettujen tavaroiden määristä, arvoista ja maksuista käytettävissä olevien tietojen perusteella. Vakuustoimipaikka määrittää ekstrapoloimalla yhden viikon aikana kuljetettavien tavaroiden ennakoitavat arvot ja maksut. 5. Vakuustoimipaikka tekee vuosittaisen tutkimuksen yleisvakuuden määrästä erityisesti lähtötoimipaikasta saatujen tietojen perusteella ja tarvittaessa tarkistaa tämän määrän. Yleisvakuuden käytön väliaikainen kielto 34 b artikla Jos T1- tai T2-toimintoihin voi sisältyä kyseessä olevien tavaroiden luonteen vuoksi poikkeuksellinen petosriski, sekakomitea voi kieltää yleisvakuuden käytön väliaikaisesti kyseisten tavaroiden osalta yhden tai useamman sopimuspuolen pyynnöstä. Sekakomitean päätös kieltää yleisvakuuden käyttö väliaikaisesti tehdään kirjallisella menettelyllä, joka päättyy viimeistään kolmenkymmenen päivän kuluttua päätösluonnoksen lähettämispäivästä, ja jos kukaan sopimuspuolista ei vastusta tätä kyseisessä määräajassa Euroopan komission pääsihteeristölle osoitetulla kirjeellä. Kaikkien sopimuspuolten on varmistettava, että niiden toimijat saavat tiedon päätöksen julkaisemisesta. Tiettyjä tavaroita koskeva yleisvakuuden käyttökielto on rajoitettu kahteentoista kuukauteen, mikäli sekakomitea ei päätä jatkaa sitä." 2. Lisätään 34 c artikla seuraavasti: "34 c artikla Edellä 34 b artiklan määräyksissä tarkoitettuja tavaroita koskevien T1- tai T2-passitustoimien osalta sovelletaan seuraavia toimenpiteitä: - HS-koodi, vähintään nelinumeroisena, on mainittava T1- tai T2-asiakirjassa - kaikissa T1- tai T2-asiakirjojen kappaleissa on oltava poikittain ja punaisin kirjaimin yksi seuraavista maininnoista, jonka koko on oltava vähintään 100×10 mm: ES: Artículo 34 ter del apéndice II DA: Artikel 34b i tillæg II DE: Artikel 34b der Anlage II EL: ¶ñèñï 34â ôïõ ðñïóáñôÞìáôïò ÉÉ EN: Article 34B of Appendix II FR: Article 34 ter de l'appendice II IT: Articolo 34 ter dell'appendice II NL: Artikel 34 ter van aanhangsel II PT: Artigo 34º B do apêndice II FI: Liitteen II 34 b artikla SV: Artikel 34b i tillägg II CS: OClánek 34b p Orílohy II HU: A II Függelék 34b Cikke IS: 34.gr.B í II.vidbæti NO: Artikkel 34B til Vedlegg II PL: Art. 34B Za x Nacznika II SK: OClánok 34b prílohy II; - tämän maininnan sisältävän T1- tai T2-asiakirjan palautuskappale on lähetettävä takaisin lähtötoimipaikkaan viimeistään sitä päivää seuraavana arkipäivänä, jona tavarat ja T1- tai T2-asiakirja esitetään määrätoimipaikassa." 3. Korvataan 41 artiklan 2 kohdan toinen alakohta seuraavasti: "Erityisesti yhden kuljetustoimen katsotaan lisäävän riskejä, jos siihen kuuluu tavaroita, joihin sovelletaan 34 b artiklan yleisvakuuden käyttöä koskevia määräyksiä." 4. Korvataan 45 a artikla seuraavasti: "45 a artikla Yksittäisen vakuuden, joka on tarkoitettu käytettäväksi sellaisten tavaroiden T1-kuljetuksissa, joiden osalta yleisvakuuden käyttö on 34 b artiklan määräysten mukaan kielletty, ja jotka on luetteloitu tämän liitteen VIII lisäyksessä, määrä lasketaan sanotun lisäyksen perusteella." 3 artikla Kumotaan yhteistä passitusta käsittelevän EY-EFTA-sekakomitean päätös N:o 2/94. 4 artikla Puolan tasavallan, Unkarin tasavallan, T Osekin tasavallan ja Slovakian tasavallan tulliviranomaisilla on mahdollisuus poiketa yleissopimuksen liitteessä II olevan 34 a artiklan 2 kohdan ensimmäisen luetelmakohdan määräyksistä 31 päivään joulukuuta 1998 asti ja hyödyntää alennetun yleisvakuuden etuutta sillä edellytyksellä, että toimija on suorittanut edeltävän kuuden kuukauden aikana passituksesta vastaavana tai lähettäjänä säännöllisesti yhteisiä passitustoimia yleisvakuusjärjestelmän mukaisesti ja että tulliviranomaiset tietävät hänen taloudellisen tilanteensa olevan kunnossa niin, että hän voi täyttää sitoumuksensa. 5 artikla Tämä päätös tulee voimaan 1 päivänä lokakuuta 1997. Tehty Reykjavikissa 23 päivänä heinäkuuta 1997. Sekakomitean puolesta Sigurgeir A. JÓNSSON Puheenjohtaja (1) EYVL N:o L 226, 13.8.1987, s. 2 (2) EYVL N:o L 371, 31.12.1994, s. 4 (3) EYVL N:o L 117, 14.5.1996, s. 15